**Национален Съюз на Говедовъдите в България**

Тел: 0889723108 email: nsg.bg@abv.bg 8800 Сливен ул.” М.Тодоров „ №5

===========================================================================

36/19.07.2015

До

Председателя на КЗХ

Г-н Румен Христов

Уважаеми Господа Народни Представители

Националният съюз на говедовъдите в България и останалите браншови съюзи от животновъдството в страната, са неприятно изненадан и обидени, че КЗХ при НС на последното си заседание, разглеждайки проекта за Закон за изменение и допълнение на Закона за собствеността и ползването на земеделските земи не разгледа нашите предложения, които сме внесли с наши писма №6 от 26.01.2015г. и 13/10.02.2015.

Приетите текстове по отношение **на агроекологията задължително трябва да се допълнят и с площите наторявани с оборска животинска тор и напоявани площи. Тези въпроси бяха обсъдени на Първата национална конференция на говедовъдите проведена през месец май в Стара Загора на която присъства и министър Танева. Позволяваме си за трети път да изпратим нашите предложения по тези въпроси и бихме желали същите да бъдат включени и разгледани на заседанието на комисията на 22.07.2015. и включени в проекта на доклада за второ гласуване на ЗСПЗЗ.**

 В чл. 37в се правят следните изменения и допълнения:

Алинея ( 8) се отменя и се замества със следния текст:

„(ал.8) т.1 Земеделски земи, включени в масиви за ползване и одобрени за подпомагане по мярка 214 „Агроекологични плащания” на Програмата за развитие на селските райони за периода 2007 – 2013г**.,*или за периода 2014-2020г.,както и* за  земеделски земи включени в масиви за ползване, които се наторяват с оборска животинска тор или се напояват/притежават разрешително за напояване издаден от съответната басейнова дирекция/ се разпределят на ползвателите** - бенефициенти, одоброени по мярката  без промяна на местоположението и географските им граници за срока на договора по мярката, в случай, че ползвателите са регистрирали в общинската служба по земеделие правните си основания за участие в споразумение или разпределение и те са по-големи или равни по площ от площта, одобрена по мярката**. Когато се касае за земеделски земи, включени в масиви за ползване, които се наторяват с оборска животинска тор се разпределят на ползвателите-регистрирани животновъди в ИСАК без промяна на местоположението и географските им граници за срока от 5 години от последното наторяване. в случай, че ползвателите са регистрирали в общинската служба по земеделие правните си основания за участие в споразумение или разпределение и те са по-големи или равни по площ от площта наторявана през последната година на наторяването и са представили план за балансирано торене на съответните площи . Земеделски земи, включени в масиви за ползване, които се напояват и ползвателите притежават разрешително за напояване издадено от съответната басейнова дирекция се разпределят на ползвателите без промяна на местоположението и географските им граници за срок равен на валидността на разрешително за напояване издадено от съответната басейнова дирекция , в случай, че ползвателите са регистрирали в общинската служба по земеделие правните си основания за участие в споразумение или разпределение и те са по-големи или равни по площ от площта на напояване  за която ползвателите имат  издадено разрешително за напояване  от съответната басейнова дирекция и са представили заверено копие от него."**

Създава се нова ал.(8) т.2 :

**„(ал.8 т.2)Когато има ползватели желаещи да обработват земеделски земи в реални граници и те попадат  в масиви за ползване по ал.4,на същите ползватели им се предоставя същата площ земеделска земя равна на площта с която ползвателите са се регистрирали в общинската служба по земеделие и са доказали валидни правни  основания за нея в други масиви различни от масивите за ползване по ал.4**

Пояснение:

Според нитратната директива ,която е действаща в момента животновъдните стопанства са длъжни да имат изградени торови стопанства за отлежаване на торта за 6 месечен период, след което трябва да се гарантира нейното влагане ,чрез наторяване на земеделски земи-обработваема площ или ливади и пасища,като се спазват разрешените периоди за торене и допустимото съдържание на азот и амоняк на декар.Имено площите които се наторяват и количествата тор на декар се виждат и доказват със съставеният план за балансирано торене и този план се изготвя от правоспособен агроном и при проверка от Растителна защита се контролира. Също така и при проверка от Разплащателната агенция за кръстосано съответствие на стопанството се съставя протокол за съответствие и се подписва от Растителна защита - това е в момента действаща процедура. В момента с ваучерите за гориво се доказва изразходеното гориво, а в дневника на стопанството са отразени- техниката за наторяване с оборска животинска тор ,количествата тор и наторените площи.

Ако за тази година ти е разпределен даден масив и ти го наторяващ до края на стопанската година с животинска тор,защото след отлежаване ти трябва да я влагаш в земята и при разпределението за следващата стопанска година този масив отиде в друг ползвател,въпреки че ти имаш необходимото пропорциално правно основание в същото землище ,но не е концентрирано само в този масив .Тогава ако я няма тази предложена от нас поправка този масив ще отиде в друг ползвател ,въпреки че ти си го торил и си вложил по 100лв/дка за наторяване.Това ще до унищожи животновъдството.

Що се отнася за площите ,който се напояват те са идентифицирани в разрешителното за напояване издадено от съответната басейнова дирекция.Ако това предложение не се приеме,това значи че фермера който е изградил поливна инсталация ,получил е 10 годишно разрешително за водочерпене ,на база предходна заповед за разпределение има необходимото пропорциално правно основание в същото землище за настоящата и следващите стопански години ,но не е концентрирано само в този масив ,тогава този масив отива в друг ползвател,това нормално ли е ?

Уважаеми господа, за пореден път изпращаме нашите предложения и пояснения относно агроекологията и за пореден път те не се приемат. Ето защо настояваме нашите предложения и съответните промени да бъдат внесени в зала и гласуват от народните представители. Това е начина да се помогне на нашето говедовъдство, което вече не е в криза а в колапс.

Председател на Националния съюз на говедовъдите в България:…………………….

/Димитър Зоров/